Source: http://itterapia.blogspot.com/2008/03/
Timestamp: 2017-06-24 22:25:06+00:00

Document:
IT terapia: martie 2008
Via fua mi-am adus aminte de viitor…Mda…Si cum era vorba aia cu intelepciunea de a accepta ceea ce este dat…? Si ce ziceati ca este “datul"? Dar despre “intelepciune, incredere, suferinta…” ma poate lamuri cineva, ce e cu ele? Si merita??? Probabil ca intr-o zi mai senina voi vedea altfel aceste lucruri… Probabil ca timpul le rezolva pe toate. Deocamdata vorbesc prea mult... Deocamdata hai sa ne radem… da' vorba cu "Cine mi te-a scos in cale?..." cum era?
update: un prieten imi semnaleaza aparitia unei oferte de ultima ora! Mai frate, dar pentru ziaristi nu ai gasit nimic? :))Ce nu am inteles este...pe ce considerente s-a ales acel target al promotiei??!!In aceste zile "molcome" as fi avut mai mult timp sa ma uit in oglinda... :))
Cum sta bine orcarei iesiri inspre convalescenta, intr-o zi insorita, inspre apus, am pornit usor la drum printre frumusetile Bucurestilor. Dupa ce-am aruncat o privire undeva in Mihai Voda, inspre Splai, mi-am continuat drumul agale spre Sala Palatului. De undeva, de foarte aproape se-auzeau viori; era un concert. Cineva m-a fluierat, sa-ntorc sau nu capul? Il intorc, un coleg “in teren” ma recunoscuse si se agita de zor. Cum nu stau foarte bine cu acuitatea vizuala, am zarit doar o silueta facandu-mi cu mana, gest pe care l-am imitat la randu-mi. Orasul era plin de pensionari gatiti si de tineri. Printre ei, politisti. Cam asta este compozitia populatiei pe strazile Bucurestilor, in prag de NATO summit. Cativa roackeri, doi-trei emo si ceva fete singure in tinuta “country girl”.
Revazand "Totul despre Schmidt"...Daca pana la a vedea filmul asta cu mai multa atentie mai aveam o speranta (aceea a ignorantului) dupa, nu mai ai nicio scapare...Te macina intrebarea: "La ce bun?"Uitandu-te dupa o foaie de hartie, te-ntrebi daca exista cineva caruia sa-i spui: " Draga Ndugu..."Cat despre film si Jack...nu-si au rost comentarii! Un Jack the Great!
Echipa de asigurarea ordinii, disciplinei si comportarii frumoase a "Asociatiei pensionarilor din cartierele de langa Olt
Ghici cine suna la usa? Chiar asa...Cine?...Postasul! Restul e versiunea locala, adica a mea. Umblam prin anticariate asa aiurea, ca-n viata, numai ca umblam si pe net...acolo gasesti multe...gasisesm ceva care ma interesa, nu mai stiu ce anume atunci; a trecut ceva vreme de cand domnul de la capatul firului m-a asigurat ca a preluat comanda si se va ocupa personal de ea...eram "neracita" pe-atunci :)) Chiar pierdusem orice speranta. Dar iata ca dimineata, surpriza de proportii! Postasul cu un colet. Colet? Da, colet cu carti ...carti vechi...d-alea de anticariat...se zice despre carte ca este tovarasul omului singur...ete na... (io stiam alta varianta, aia cu fata cu pisicile... :)))In fine, liniste, incepem sa citim...luam la-ntamplare:"Capitolul IEste ora 0 si 14 minute. In parcul din apropierea cofetariei "Liliacul alb", echipa de asigurarea ordinii, disciplinei si comportarii frumoase a "Asociatiei pensionarilor din cartierele de langa Olt" pandeste atenta si rabdatoare. Seful lor le-a spus la plecare "...individul isi va face aparitia dupa orele 0.Este un ucenic al Sfantului Anton. Tovarasi, aceste elemente nu se predau niciodata de buna voie. Sunt niste religiosi periculosi.Trebuie prins si adus aici, la sediu..."P-asta n-o las din mana, cu toate durerile mele... :))In fond, ce-ti ramane de facut cand o netrebnica suferinta insista sa se joace cu zilele tale...
Studiul a fost realizat pe un esantion de 6583 de persoane cu varste cuprinse intre 40 si 45 de ani care aveau burti mari. S-a constatat ca burtosii sunt de trei ori mai expusi dementei decat cei care nu au un bagaj consistent de grasime in zona abdominala. Concluziile studiului ar trebui sa-i ingrijoreze pe toti purtatorii de burti , deoarece , pe langa expunerea la dementa ei sunt predispusi la diabet sau boli de inima.
A incercat toata viata sa ne invete sa vorbim si sa scriem romaneste...Dumnezeu sa-l odihneasca!
Uneori gandesc ca numarul si taria decibelilor ar putea acoperi durerile sufletului…uneori simt ca as avea nevoie de atatia decibeli cat ar transcende pragul de sensibilitate (al orcarui organ!) de cateva mii de ori, dus si intors…Buna Vestire si apropierea Pastelui ar fi trebuit sa ne apropie, sa ne faca mai buni, sa recunoastem ca avem nevoie unii de altii. Omul e nascut printre oameni si traieste prin ei ...constat cu uimire cum unii continua sa confunde bunul simt cu prostia, bunul public cu cel personal, oamenii din jur cu simple unelte…Spectacolul oferit in mod ridicol, devine repetitiv si absolut predictibil, de-a dreptul plictisitor, riscand sa ramana fara spectatori. Dar exista dreptate, istoria ne-a dovedit-o, istoria mica a fiecaruia dintre noi, istoria mare, a omenirii… Oare cat ne vom mai preface ca nu stim unii de altii si ca nici macar nu vrem sa stim? Oare cat va mai dura dramaturgia asta ieftina, repetabila trimestrial (ciclic) oferita de aceeasi “baieti buni” al caror profil il cunoastem cu totii…exista legi scrise, ele pot fi incalcate cu abilitati minime de cocalar de Colentina. Dar exista legi nescrise…legile cumpatarii, intelepciunii, bunului simt. Le-ai incalcat, esti un nimeni…chiar daca-ti sunt doldora buzunarele cu bani pe care nu ii meriti. Te-ai gandit ca Pastele este o sarbatoare a tuturor crestinilor si pedeapsa pentru ceea ce faci este mult inmiita in aceste timpuri?…nu, nu cred ca ai cunostinta nici macar de semnificatia exacta a acestei sarbatori, dar te vei duce sa iei Lumina…Iti este clar doar numarul bancnotelor pe care ai reusit sa ti le insusesti pe nedrept pentru tine si banda ta de talhari si de data asta, pur si simplu pentru ca ti-a mers. Da, perfect de acord, in sufletul tau ai o motivatie: familie, nevasta, amante, copii…actiunile tale iti sunt justificate; avem pacate, oameni suntem. Nu-mi fac iluzii, drumurile tale in hypermarket, cosurile pe care le vei umple in preajma sarbatorilor iti dau emotii inca de pe-acum. Iti suni sotia si o asiguri ca esti ok.la sfarsitul unei obositoare zi lucratoare, plina de deadline-uri, ca sa nun iesi din tipar; O intrebi ce fac aia mici, o asiguri ca o iubesti si ca ai inca poza ei pe birou…Esti merituos, esti familist, nu ai Logan (sau daca ai, e ultimul tip), iti platesti ratele la timp(daca ai rate), te simti implinit, ramai peste program (esti om de baza, nu?), iti asumi responsabilitati, esti genul “baiat bun”, prezinti situatii cu ce ai realizat (nu si cu cine, intodeauna) la sfarsit la trimestru...Ma grabesc sa-ti doresc (vreau sa fiu prima care o face) Sarbatori fericite! Despre cine vorbesc? Cred ca stim cu totii… Despre NOI…Maestrii inocentei...Edge of Dawn - What If? (te-ai gandit vreodata, ce-ar fi...?)
De data asta am sa incep cu un comentariu al unui articol "de mare valoare" aparut azi in "presa noastra incotro?" : "oare cum sunt angajati domnii ziaristi la gandul? acest articol insipid, inodor si incolor ma face sa cred ca tot pe criterii de prezentabilitate, "fara nicio legatura cu pregatirea profesionala". E cel mai idiot articol pe care l-am citit anul asta, (...). Fiecare institutie este libere sa isi aleaga felul in care este reprezentata (...) "Ia sa vedem acum ce aflam din acest articol: "Conducerea Inspec­toratului General al Poliţiei a decis să scoată în stradă, cu ocazia summitului NATO, doar cadrele cu aspect fizic “corespunzător”. Comisarul Alin Pahonţu, şeful Poliţiei Rutiere Sibiu, a declarat că printre “criteriile impuse de minister” figura prevederea ca poliţiştii detaşaţi să fie prezentabili. S-a cerut în mod expres ca printre cadrele detaşate să nu se afle agenţi supraponderali. În total, inspectoratele judeţene au detaşat la Bucureşti pe durata summitului peste 800 de poliţişti “ca bradul”, fapt care, probabil, a lăsat restul ţării pe mâna agenţilor ceva mai puţin arătoşi. Se pare că IGPR-ul mizează pe faptul că înalţii oaspeţi nu vor avea curiozitatea să iasă câteva ore din Capitală, aşa că nu vor avea ocazia să dea cu ochii de agenţii mai puţin prezentabili, rămaşi prin judeţe..." adrian.niculae@gandul.infoNene adriene , chiar nu mai aveti subiecte? Prin ograda dvs v-ati mai uitat? io, da... si nu mi s-a parut ca ati rezolvat si aceasta ultima si mare problema.
Cauzele prostiei. Istoric, tipologii, tratament, strategii de abordare, perspective, etc...
Gata, m-am hotarat pentru tema unui master in psihologie: “ Cauzele prostiei. Istoric, tipologii, tratament, strategii de abordare, perspective, etc” sau ceva in genul…Stiu ca este CEA MAI GREA TEMA din cate as fi putut alege, dar chiar nu mai merge asa. Cand m-am hotarat sa dau examen la Psihologie am facut-o dintr-un motiv foarte simplu, i-am raspuns profesorului Mitrofan: “Pentru ca nu-mi mai explic anumite lucruri si nu gasesc oportun sa mai ocup un pat de spital; ma costa timp, bani, viata (era cea mai frumoasa varsta, trebuie sa recunosc si un diagnostic gresit pus de un ecograf m-a facuse sa-mi pierd deja vreo 4 ani din viata. Imaginea de “cuib de randunica” ce aparea pe monitorul aparatului, nu era deloc o afectiune cardiaca a valvei mitrale, in literatura de specialitate numita prolaps de valva mitrala. Dealtfel a si fost infirmat ulterior de trei profesionisti in cardiologie si/sau chirurgia cardiaca: profesorii Pop de Popa, Carp si Popescu. A fost insa suficient ca pe o hartie, sub numele meu, sa scrie in dreptul rubricii diagnostic: “prolaps de valva mitrala” pentru a se dezlantui infernul. Sugestia si autosugestia impreuna cu “prostul obicei “de a citi despre”, m-au aruncat pe marginea prapastiei. In patru ani de peripluri pe la zeci de medici eram deja “experta” in patologie cardiaca. Din pacate insa, unor astfel de experti, “formati” in atare circumstante, li se spune simplu “ipohondrii”. Fenomenul luase o asemenea amploare incat aveam in geanta inclusiv un aparat de masurat tensiunea…acasa umblam cu el sub maneci iar cand vorbeam cu cineva, simteam eu ca pulsul mi-o lua razna, asa incat interlocutorul meu vorbea, vorbea, vorbea... in timp ce eu imi numaram, si numaram, si iar imi numaram bataile inimii… Foarte neplacuta perioada aceea. Dar de la ce am pornit? De la un diagnostic, o interpretare eronata a unei imagini pe un display de ecograf, adica de la PROSTIE sau IGNORANTA sau NEMERNICIE sau TICALOSIE, alegeti voi din evantaiul larg de substantive tematice. Prostia si lipsa de pregatire a unui individ mi-au mancat cel putin patru ani din viata…ca sa nu mai vorbesc de bani.Ne lovim zilnic de astfel de indivizi. Ce este mai grav este faptul ca multi dintre ei se folosesc de cutitul si furculita pe care cineva, candva, intr-o circumstanta favorabila i le-au pus in mana (poate din nestire sau din bunavointa) sau poate s-au trezit cu ele in mana, mi s-a-ntamplat si mie destul de des sa-mi cada cate-o pleasca in cap. Dar ei se folosesc de ele, si taie, si taie si taie… dintr-o bucata care se micsoreaza mereu…irevocabil, pana la disparitie. Se uita apoi in jur, cauta macar o privire, doua, aprobatoare (oportunisti se vor gasi intodeauna) si gasind cativa care sa-i aplaude, trag birjareste aer in piept, isi sufleca macelareste manecile si...si... taie in continuare dom'le, posedand inca furculita si cutitul ala-n mana sau, mai grav, crezand ca le vor poseda la nesfarsit…Dar cum de-am divagat in halul asta? Era vorba doar despre o tema de master s'atat…Cred ca stiu de la mi se trage. Am tratat in gluma raceala cu care m-am procopsit saptamana trecuta si simt cum urca si... urca si... urca coloana de mercur din termometrul pe care-l am acum sub brat.Sanatate!
Depresia ar putea fi diagnosticata printr-un test de sange care poate depista si eficienta tratamentului indicat, conform unei cercetari efectuate la Universitatea din Illinois. Pe scurt, daca te-ai ales cu o depresie (din varii motive) si VREI sa scapi de ea, nu mai este necesara monitorizarea acelei minime perioade de 3 saptamani in vederea controlarii eficacitatii tratamentului prescris, ci doar 5 zile urmatoare efectuarii testului. "Specialistii au comparat creierul unor persoane depresive care s-au sinucis cu cel al catorva persoane care nu aveau afectiuni psihice. Atentia lor a fost concentrata asupra interactiunii dintre neurotransmitatori si o proteina numita Gs alpha (care are un rol de "administrator" pasand mesajele de la neurotransmitatori in afara si amplificandu-le). Cand aceasta proteina functioneaza normal, mesajele sunt transmise prompt, insa atunci cand creierul este deprimat "ele stau inerte intr-un colt", explica dr. Rasenick" la
Tineretul si batranii ar trebui sa beneficieze de o pauza d-asta mai lunga... :))
N-am sa stiu niciodata care din cele doua ere black sabbath imi plac mai mult...inainte sau dupa Ozzy...sunt zile in care nu se aude decat Cross purposes, dar si zile in care numai paranoid din locsorul meu...ultima ora: Intr-un interviu prin telefon, Ozzy Osbourne a dat sperante fanilor Black Sabbath, la o reuniune a legendarului grup. "Stiti ce.. daca se intampla, se intampla, daca nu .. nu. Restul spun ca sunt in stare sa o fac, si dupa o saptamana pot primi un telefon ca nu ne mai reunim, apoi iar ne reunim si tot asa .. va spun eu. Am cantat soleo... aproape de trei ori mai mult timp decat am fost in Black Sabbath. Daca stau si ma uit inapoi, se pare ca am fost mai mult timp cu trupa, pentru ca totul s-a intamplat foarte repede.. un album dupa altul.. un hit dupa altul. Cea mai frumoasa perioada cand esti intr-o trupa e inceputul.. cand poti pierde totul .. dar ai si totul de castigat." .. a mai completat artistul.Recent, Ozzy Osbourne si-a sarbatorit cea de-a 60-a aniversare, impreuna cu familia sa.
Telefonia fixa incotro? Specialistii si analistii nostri se pronunta...
Se pare ca am fost inspirati cand ne-am dotat cu super-telefonul din postul anterior. Nu de alta, dar asa cu sustin specialistii si analistii, trebile sunt cam tulburi, "dupa 3 ani de...zile" :))Filmul va rog!
Pepushe, niste pantofi albi, finutzi, asa ca pentru tine...
De cand s-a mai incalzit am trecut si eu, ca tot omu’, la o incaltaminte adecvata sezonului. Asa ca mi-am pus cizmele la odihna si am trecut la o pereche de pantofi alb-crem, fara toc, destul de comozi pentru alergatul dupa autobuze din jurul orelor 17 p.m. Desi nu sunt omul ideilor preconcepute si apriori hotarata (desi uneori destul de sugestionabila, recunosc) am constatat (verificat dureros) o chestiune interesanta. Daca pana la a trece la “portul de vara” in ceea ce priveste noile incaltari, eram abordata de indivizi din categoria “obisnuit, serios” cu intrebari generale, de bun simt de tipul “aveti un ceas/ stiti unde este statia autobuzului cutare/ etc?”, de cand cu pantofii pricinosi (si pot sa jur ca de astia mi se trage!) “targetul” este cu totul altu', ca si segmentul de varsta dealtfel: cocalari, tuciurii, genul geaca cu blanitza la gluga si blugi cu paiete si broderie rozee si, buninteles, nelipsitii ciocati ALBI! Cat despre intrebari, sa dam niste exemple: “ Ai o tigara? Manca-ti-as , n-ai un foc, sa traiasca prietenii tai? Trai-ti-ar, de unde sa-mi iau si io un pachet de tigari?” ma intreba unu’ din asta ieri in parc. In fine surprise mari au venit si din partea vecinilor mei romi, la care amm constatat o schimbare totala de atitudine: nu apuc sa ma dau jos din masina si de dupa gard aud: “ Sar’mana d-ra Gratiella. N-ati mai venit pe la noi, pe la tara!” Nu stiu de ce, dar in momentul acela, am convingerea ca se uitau tinta la pantofii mei. “Sa stiti ca noi avem grija aici la dvs., sa stati fara grija…” Hotararea irevocabila am luat-o cand, coborand din autobus, doua exemplare tuciurii mi-au ofertat cateva produse specifice: ”Pepushe, nu te intereseaza niste pantofi finutzi, albi, frumosi, asa ca pentru tine; avem si tzoale…etc” Zece minute mai tarziu imi lustruiam vechile mele prietene, cizmele negre, convinsa de faptul ca inca nu e vreme de pantofi…ce naiba, doar de la astia am racit… :)
…cele “bune” de la 1000$ in sus, pana la 7000 de dolari; ca la cazare: de la o margareta, la 2, 3, si tot asa… numai ca alea se opresc pe la 5. Via go4it! aflam amanunte picante despre “iubaretzul intergalactic”, nimeni altul decat guvernatorul de New York, Eliot Spitzer, cat si despre metodele si tehnicile folosite de FBI pentru a-l “agata”. Pe cand o cyber-racolare si pe la noi direct din pat, sau, daca se poate, ca tehnica exista, de pe un simplu extras de cont?! ;)
Putina revista a presei nu strica niciodata. Din fericire am in mana unul din ziarele serioase, cu informatie "conmplecta" si corecta, intodeauna in pas cu evenimentele, intr-un layout atragator dar mai ales, intr-o maniera extrem de accesibila :))Deci avem politic,(v. Bashbakanu Tariceanu...), turism, cate ceva despre Bran si "otobusul" prin Brasov (se poarta acum tot ce tine de turism, exista site-uri de turisme, bloguri de turiszme, intram in ofertele de Paste, nu ezitati sa cititi intregul articol...); avem si ceva reclama, c-asa-i in presa, puteti afla si timpul probabil, etc...Lectura placuta!E ceva neclar? :)))))
Azi nu e o zi foarte luminoasa, dar e totusi una linistita. Si de ce n-ar fi asa, daca azi politistii din Romania isi sarbatoresc ziua...“Zeci de politisti sarbatoresc, astazi, alaturi de bucuresteni, ziua Politiei in Parcul Herastrau din Capitala. Manifestarile dedicate Zilei Politiei au inceput la ora 10. Inspectoratul General al Politiei Romane a pregatit, pentru ziua de astazi, mai multe standuri expozitionale, demonstratii ale luptatorilor Serviciului Independent pentru Interventii si actiuni speciale, demonstratii ale serviciului canin si ale Brigazii Politiei Rutiere. Politia Romana sarbatoreste, astazi, 186 de ani de la infiintare.” Uitandu-ma la tinerii si tinerele politiste, amintiri frumoase imi revin in minte. Plimbandu-ma pe aleile Scolii de Ofiteri de pe Oltenitei, cu ocazia testarii noilor echipamente pentru antrenamente, am simtit cu adevarat primavara… Era inca soare si am reusit sa surprind cateva imagini... Ce repede trece timpul…
Si daca el nu mai este, inseamna ca este un looser, un invins? Asta inseamna ca nu a avut suficienta inteligenta (sociala, fiziologica, etc) incat sa supravietuiasca? Dar ia sa ne gandim un pic...Kurt e ascultat de milioane de fani, este imitat, adulat prin cd-uri, tricouri, stil de viata, etc...deci, nu este un invins, asta categoric. Moartea fiziologica este doar o drama locala si tine intr-adevar de intamplare, accident, invatare...(da, chiar invatam sa murim, asta facem cat traim...daca nu am face asta, nu am muri; unii invata mai usor si mai repede, isi invata si trupul cu ritualurile chemarii tanathosului; altii, mai greu; altii, dimpotriva, nu vor cu niciun chip sa invete sa moara...pentru ca nici mosii si stramosii lor nu au cunoscut moartea decat atunci cand s-au saturat de viata...(vorbeam de longevivi, evident).Revin, este Kurt Cobain un invins? Eu zic ca este un scolar care nu si-a invatat toate lectiile la timp...sau nu a stiut ca tema vietii e la fel de importanta ca si cele care la care s-a pregatit si a reusit(un artist talentat, un parinte iubitor, un om care si-a intemeiat o familie, etc...)
Microsoft a lansat pe 20 martie, la RomExpo, in prezenta a peste 2000 de persoane, pentru segmentul enterprise, infrastructura de ultima generatie si platforma de aplicatii complexe Windows Server 2008, SQL Server 2008 si Visual Studio 2008, cu upgrade la nivel de securitate, virtualizare, aplicatii web si solutii pentru business intelligence. Cele trei produse lansate au fost descrise in detaliu, cu explicatii, demo-uri tehnice,numere de magie. Johaness a facut sa dispara sub ochii nostri o frumoasa fata, facand-o sa reapara apoi dintr-o cutie strapunsa cu vreo patru sabii! Inca ne intrebam unde a ascuns-o si cum de fata este inca vie! Dar oare este ea vie intr-adevar? Chiar asa, uite nu m-am gandit. Eu continui sa ma gandesc chiar si acum. Poate-mi ofera Magul o solutie... :))Windows Server 2008, incluzând o versiune beta a technologiei de virtualizare Hyper-V şi Visual Studio 2008 sunt diponibile de la 1 martie. O versiune de evaluare a SQL Server 2008 este disponibila, varianta finala fiind planificata pentru lansarea pe piaţa în al treilea semestru al anului. În acest an, Microsoft va lansa pachetul Windows Essential Server Solution adresat companiilor mici şi mijlocii construit pe Windows Server 2008 şi cele mai noi tehnologii Microsoft pentru server si servicii: Windows Small Business Server 2008 si Windows Essential Business Server 2008. Totodata, Windows HPC Server 2008, succesorul Windows Compute Cluster Server 2003, creat pentru a creste productivitatea, scalabilitatea şi pentru a imbunatati managementul scenariilor tehnologice performante, va fi disponibil în a doua parte a anului. Da clik pentru infos, hocus-pocus, blog dedicat
Un program programat acasa ca sa spargi parole la tovarasii tai, manca-tzi-as buzz-u tau de baiat dashtept
Ei, Magule, acum ca am si programul asta pot sa le sparg parolele la toti tovarasii mei manca-i-ar...Mai ales ca icoanitele "seamana foarte perfect, chiar seamana amandoua la fel"!?!?Si voi ce sunteti asa carcotasi, invidiosilor? Ia de-nvata de la baiatu' asta meserias programare de hakareala adevarata...nu franjuri :))))
Fapte autentice, replici asa cum au fost rostite acum, ca intodeauna, la Moinesti. Adrian Ciubotaru realizeaza un reportaj autentic despre oamenii si locurile copilariei sale, presarat cu umor fin si instantanee memorabile. Nu stiu ce va face Adrian Ciubotaru in viitor, dealtfel el este foarte tanar (adevarul e ca nici mie viitorul nu-mi apare prea clar, desi la varsta asta, a mea, ar cam trebui). Stiu insa ca fiecare articol al sau este ales si muncit cu multa seriozitate si efort. Regasesc in scrierile lui umorul si autenticitatea unui Baiesu, cat si ironia subtila dar binevoitoare a regretatului Eugen Seceleanu.Succes Adrian!
Simptomele s-au declansat ieri pe la 10. Cum nu-mi place sa zac, nu le-am bagat in seama. Au reaparut agresiv azi, inspre amiezi, in timpul instalarii soft-ului pentru un simulator pentru training in trageri cu arma, AIS. Nu-i vorba, ca l-am vazut la lucru, dar mi-ar fi placut sa scriu cateva lucruri inainte de pres-rilizurile din jurul datei de 25-27 martie. E o chestie destul de desteapta si ma bucur ca politistii, cel putin cei din Capitala, vor beneficia de un astfel de echipament pentru sedintele de trageri...Dar: rosu in gat, febra, frison, buline, termometru, transpiratii, raguseala…pe scurt: o raceala strasnica m-a doborat; sa m-ajute Dumnezeu sa nu ma tina mult! Si mi-e tare rau... :((Deocamdata atat!Despre AIS, urmariti si aici
Dedicatia pentru APIA-Titu: Wumpscut - Die in winter
Si pentru ca tot se apropie...momentul unui nou episod din "Masacrul de la Titu - Tanti Radu feat. Shefu de pe litiera", o melodie optimistica si un clip pentru acel minunat colectiv!So my friends, DIE IN WINTER, please! nu mai chinuiti si pe altii!
Pentru a intra in randul micilor fermieri de treaba am sa rezolv punctual cerintele din dosarul APIA, urmarind cu strictete indicatiile Duuuaaaamnei Radu (apropos, azi i-a trimis banca extrasul de cont cu IBAN cod, iar Duamana fost “atat de amabila” incat m-a mai chemat si sambata asta in acest oras numit Titu. Am sa iau distonocalm preventive. Am sa-mi platesc la timp factura la curent, TV-ul, etc. ca sa nu mi-l inchida iar. O sa pun gardul in fundul gradinii sa nu mai intre calul vecinilor sa “umple de balegi”. O sa fiu politicoasa si am sa dau buna ziua la toti oamenii si la toate animalele intalnite in lift si pe scara blocului, chiar daca nu-mi cunosc nici vecinii. O sa mananc vegetale, lactate, apa plata, fara abuzuri de alcool si cafea. O sa urmares stirile la radio , tv-u si presa scrisa pentru a nu mi se mai spune: “ Grati, aici Pamantul, Alo, Alo!”. Am sa o ascult pe doamna-tanti Tanta,care mi-e draga, asa cum e ea, matusa mea si am sa-i transmit indexul de pe contorul electric pentru a nu mai avea restante la energi electrica. Am sa-mi platesc impozitele la timp. Am sa gandesc pozitiv, holotropic, spiralat. Am sa trimit mesaje de felicitare de sarbatori si de onomastici rudelor, cunoscutilor, sefilor, vecinilor romi. Am sa fac sport dimineata si am sa ma culc la ora 22 cel tarziu. Am sa am o agenda in care sa imi organizez toate aceste minunate si interesante activitati. Am sa o ascult pe Lucica, daca vreau sa mai “converseze” cu mine si nu am sa-l mai tocmesc tractorist pe Nea Ion a lui Fusea pentru ca “este cel mai mare betiv, curvar si prost din sat” (fie vorba intre noi, duminica a cazut mort de beat sub tractor, dar si-a luat manivela in mana, cica repara ceva :) )O sa citesc indicatiile de pe prospectul cutiilor de medicamente, instructiunile de stingere a incendiilor precum si stirile de la ora 5. Am sa ascult o muzica decenta, linistita, relaxanta, nicidecum inflatia de decibeli de pe scenele rock-industrial-agrare. Am sa port caciula de blana iarna si palariuta de soare vara. Am sa ma port cuviincios atat intr-ale trupului, cat si intr-ale sufletului. Am sa cos mileuri; am sa crosetez si am sa brodez aranjandu-mi regulat ochelarii cu rame groase si negre. Am sa port sacou si fusta neagra si larga, cazona, la mijlocul gambei, regulamentara. Am sa raspund invitatiei colegilor de la presa de radio si am sa vorbesc populatiei despre pericolele ce-o pandesc pe Internet, apoi am sa-mi sun neamurile sa le spun sa deschida radioul/TV-ul la ora xx ca “sunt io!” Imi pare ca tot ce voi scrie si voi face de acum inainte, va fi sub semnul unei dureroase eternitati locale.
Stapane, stapane...mai cheama-ti s’un…sau cum mai ajunge lumea sa ma cetesca
Dintr-o curiozitate nociva, ma uit uneori la cuvintele cheie dupa care mai ajunge lumea in pagina mea, si am gasit d-astea ca-n foto; dand click pe referer-u de-alaturi, am gasit ailalta foto ??!!Comentariu: Eu stiam ca lumea asta mai din sud, valahii sau sudistii cum sunt botezati de munteni si ardeleni, e vorba de dambovitenii get-beget (zona Titu, Targoviste, Gaesti etc.) sunt mai aprigi si mai sportivi asa, dar… chiar nu-l inteleg pe domnul de la Targoviste…Al' de-i incondeiat cu roze. Cat despre stapanul deosebit de pervers…  :))
Intamplari la APIA –TituO zi pliiiina!APIA-Agentia de Plati pentru Agricultura care chipurile acorda subventii pentru agricultura pentru micii fermieri. Dupa ce am fost cautata in catastiful micilor fermieri, Duamna Radu, mi-a zis ca nu poate sa-mi completeze dosarul ca din avion parcela mea se vede pe dreapta fata de Putzul lui Marin si eu am declarat ca este in stanga Gradinii Vechi…ca sa nu mai vorbim de parcela de la “al lui Pui” care este la vest de Marin Pauna, nu la est de “nordul comunei Salcioara”…Acest “dialog de tip monolog” a durat cam 3-4 ore, timp in care am facut 2 atacuri de panica, o tentativa simpla de tahicardie, o criza de pocnete in urechi cu transpiratii reci, pentru a finaliza apoteotic cu o semi-lipotimie manifestatata prin respiratii adanci si strangerea degetului mic pana cand perceptia devine durere, arsura, tesut vanat, orice… Ma bucur ca nu am avut la mine pistolul pentru autoaparare, dar as fi fost in stare sa intru in prima papetarie, librarie, etc. din acest oras numit Titu si sa cumpar un pistol cu apa, cu bile, cu capse, cu pasta de dinti, cu orice…In fine, dupa acest prim episod a urmat cel al declararii culturilor: ovaz, grau, porumb, canepa, in, floarea soarelui, livada cu ciresi, caisi, meri, pruni sau “altele diferite…:porci, caini, pisici, pui, etc…”dar nu e cazul la dvs. “ a zis Duamna cu reale calitati de dascal, “pentru ca vreau ca lumea sa plece lamurita de la mine, d-ra, intelegeti?”, lait-motiv al masacrului de la Titu, cu care aceasta Duamna m-a asigurat tot timpul, batandu-ma regulat si prieteneste pe umar. Intre timp, un domn caruia i se zicea “Sefu'” mai iesea pe acel hol de 1-2 mp si fumand punea cate o intrebare de genul : ”Stie cineva ce este aceea o litiera”…pai sa ne uitam pe Net sar io…gata sa-mi scot mobilul din geanta…”Ce v-ati face voi tinerii fara Internetul asta?” ma intrerupe “seful”, pentru a continua cu aceeasi retorica“eu am Internetul in cap”, ducand demonstrativ, un deget catre tampla…atunci m-am gandit iar la pistolul din dotare…"Pot sa intreb si eu ceva", am indraznit la Duamna…”Nu ma intrerupe, ca s-asa nu primiti niciun ban pe parcelele mai mici de 0,30 ha” si-a continuat Duamna profesoara de agro-geo-bio-astro-etc-nomie discursul…Pai atunci io ce mai caut aici? De ce mi-ati mai trimis adresa asta? "Uite ce este doamna sau domnisoara, ce sunteti" s-a enervat atunci Duamna…”Va rog" soptesc, "ce mai conteaza acum doamna, d-ra, va ascult”; “Avem si noi niste reguli aici si trebuie sa le respectam, trebuie sa va intocmesc dosarul complet…”Da doamna, va inteleg, am incercat sa-i explic ca ma grabesc…” Dar n-a fost sa fie…Incepuse episodul 3, cel legat de codul IBAN al bancii prin care voi primi compensatiile !?!? Aici Duamna a luat un aer oficial, as spune academic, si-a aranjat ochelarii cu rame negre si groase si a spus: “Aici trebuie sa lamurim din start o chestiune…problema codului IBAN, si va rog sa fiti foarte, foarte atenta, deoarece multi fermieri gresesc sau nu cunosc acesta chestiune…”Am iesit facandu-mi semnul crucii, m-am oprit la primul Peco si mi-am luat o ceasca de lapte cu cafea, nu de cafea cu lapte…in buzunar aveam o pastila rotunda, micuta, roz….i se zicea candva distonocalm… distonocalm cu cafea…Trecusera 4 ore aproape in care nu am facut nimic altceva decat am repetat o scena petrecuta cu exact un an in urma pentru...nimic. Il acuzam candva pe Mircea Badea de cliseul ala cu “Traim in Romania si asta ne ocupa tot timpul”…nu-l mai acuz...nici pe el, nu mai acuz pe nimeni care spune asta…niciodata.
Dimineata de sambata, martie, 15; Coposu 53, langa frumoasa biserica din Calea Calarasilor, cand micile magazine alimentare (in special buceriile, pardon, macelariile) sunt pline de batrani...In fata macelariei din care tocmai iesisem si de unde i-am cumparat ceva de de rontzatit nervii d-rei Sarah, o tiganca isi promoveaza urzicile si alte verzituri de pe taraba intreband o batrana ce tocmai intra in macelarie:" Mamaie, nu mananci de post?" batrana raspunde sec: "NU"
Foarte bucuroasa pentru bluza neagra cu esarfa embadded gasita undeva, la un magazin mai departe de casa, cam la 2-3 zile de mers cu masina :)Cum am prostul obicei de a nu insista pe eticheta,decat la pret sa vad daca am bani sa platesc, am avut "placuta" surpriza, acasa, in timp ce probam bluza sa-i cetesc si eticheta...
Hocico 100% pentru Blackvasea! Multumesc Hocico, danke Florin!Am incercat sa urc filmul lung din timpul concertului, dar cred ca e prea mare, in fine mai vedem; deocamdata Hocico, cu Ecos!Best Elektro-Industrial Band ever!
Despre astre, zodiace , horrorscoape, deceptii, depresii, meningita cerebro-spinala si nu numai…
Astronomia spune ca … Astrologia spune ca…Zodiacul este…Horrorscopul este…Case, ascendenti, descendenti, astrograme, karme, ceakre, sutre, kamasutre etc… Recunosc, sunt termeni pe care nu m-am obosit sa-i cunosc in amanunt, nu sunt o fana a “horoscoapelor zodiacale tantrice, ceakrice sau karmice”. Nu stiu exact diferenta intre horoscop si zodiac, intre astronomie si astrologie parca e mai simplu…Nu e o drama daca pierd notificarile zodiacale de pe la televiziuni sau de prin ziare, rostite de gurese doamne/domnisoare sau (mai grav!) domni. Nu stiu daca Vasile motanul este nascut in zodia Sobolanilor (exista?) sau Pestilor… la cat scandal face cand exista sortimentul PESTE in casa, cred ca are ceva acvaristic mai degraba…Cat despre Petrica, al doilea motan, ala cred ca e in zodia Fecioarei, ca astia au probleme cu bila…Dar exista ceva in care cred? Sigur ca da. Cred in influenta pe care planetele o pot avea asupra noastra, asupra starii de sanatate, mergand pana la anumite caracteristici ale temperamentului si de ce nu, asupra caracterelor. Cred ca nascandu-te intr-un anumit timp, anotimp vei avea o anumita personalitate. Asta cred. Restul ma amuza: ochii lipiti de TV-u sau de ultima pagina de ziar ca nu cumva “sa ne abatem de la destin”, privirea serioasa, semi-incruntata sau vocea grava a domnisoarei/ doamnei/ cucoanei purtatoare de margele sau nu care ne avertizeaza sa “Nu va suparati seful azi!” ( dar cand :) ? ) sau sa “Nu consumati prea multe fructe azi!”(oare de ce?) Referitor la "organele sensibile" proprii zodiei mele, Leu (v. foto) acum de ce sa nu recunosc, cu depresiile stau bine, cu sufletul ma stiu curata desi mai am cate-un mic suflu apical stang de prin copilarie insa infirmat… cat despre coloana vertebrala, cred ca nu e cazul. Dar sa zicem ca aici sunt si alte cauze care ne influenteaza “starea de sanatate si de bine a coloanei noastre vertebrale!?” In fine, ceea ce nu am avut inca este “celebra” meningita cerebro-spinala… Doamne fereste!Cat despre zodia vecina, Fecioara,draga de ea, am si eu o nelamurire… (vezi foto)In rest, sa aveti o zi excelenta si sa nu va abateti de la horoscop! Sub nicio forma!
Cineva m-a intrebat ce mai fac, ce mai fac copiii? Cu putina intarziere va anunt ca ai mei copii sunt foarte stresati, au "serviciuri" istovitoare si avem o comunicare deficitara. Atat cu Vasile, cat si cu Petre. Mai nou, lui Vasile i-a intrat in cap ca nu i-ar strica statutul de "lenes rafinat". Prin urmare s-a pus cu burta pe tratatul lui Tom Hodgkinson care preamareste lenevia considerand cultura muncii una demoralizanta si deprimanta, lenevia fiind apanajul oamenilor "grei" din cultura, arta, politica..."Lenevia inseamna libertate, dar nu a fi liber sa alegi intre McDonald's si Burger King sau intre Volvo si Saab, ci aceea de a ne trai viata fara sefi, salarii, naveta, consumerism, indatorare..." Sa fie oare posibil? Nu stiu, il intreb pe Vasile cand termina cartea! :)))
Citind blogu' lui Ienake despre eventualul permis la pornoshaguri pentru Vantu, am gasit asta. Acu' alegeti ce vreti din pagina! E de toate!
O zona foarte linistita (in afara sezonului estival, evident) este cea din jurul Lacului Balaton, Ungaria. Frumusetea locurilor din jurul “Marii Ungariei” e dublata de o incarcatura istorico-religioasa speciala. Vorbim pe blog despre virtutile bisericii. Asistam la vesnice polemici intre ortodoxie si catolicism, intre membrii acelorasi biserici, intre noi insine…Postam notificari despre Postul Pastelui si greaua sa incercare…Dar cati dintre noi stiu ca marea schisma a bisericilor de est si vest, intre Roma si Bizant, intre cele doua mari biserici pana la urma, a pornit dintr-un loc aparent neinsemnat, situat la 20 km de lac, intr-o localitate numita Zalavar, de la raul Zala. Asezarea e linistita, parasita de vuietul turistilor si aparent adormita. Ai putea spune ca e o mlastina parasita. Exista un loc insa care-ti atrage privirea parca hipnotic…Nu pot reda sentimentul; trebuie sa-l traiesti, “hic et nunc”. Aici este locul in care misionarii din Salzburg ce raspandeau invataturile lui Hristos si liturghia in limba latina pe de-o parte, si apostolii slavi, care predicau dupa randuiala bizantina, in limba slavona au avut primele confruntari, in sec. al IX-lea. Aici este locul convertirii slavilor panonici, cu toate urmarile ei de mai tarziu, in secole de istorie. Imi era frig si cadea o ploaie rece peste abatia de pe deal. Intr-un tarziu am zarit un fel de cafenea cu mobile si aparate de radio cum numai in podurile caselor batranesti mai poti gasi…Mai aveam destul de mers pana acasa, dar nu-mi parea rau de ocolul facut…Aflasem unde s-a nascut Marea Schisma…
Daca este asa, ceva s-a schimbat: Prima amenda pentru spam!
Vuieste blogul despre prima amenda pentru spam pe meleag romanesc. Daca este asa, inseamna ca intr-adevar, ceva s-a schimbat! La mai mare!Amanunte si comentarii interesante la victor, zoso, alex. Cititi si va minunati!
Eftimie sa traiesti 1000 de ani cu dadicatzia ta cu tot...m-a scos din depresie baiatu' ala care asigura si coregrafia; frate dar e tare rau de tot! da dom'le, se simte calitatea de baiat finutz! :))))
Un excelent album au scos de curand cei de la Crematory. Se numeste PRAY, este un album foarte bun, vi-l recomand...ca oricum nu intereseaza pe nimeni :))Nu deranjeaza sound-ul modern, goth/industrial, ba mai mult, simti ceva din atmosfera unor Tears Of Time, I Never Die, The Fallen... Este un album melodic, in care se-mpletesc doua voci contradictorii, cu ceva atmosferic, dar per total echilibrat si reusit. Se renunta la versurile in germana nu intamplator insa. Au vrut sa evidentieze mesajul, sensul albumului PRAY (titlu sugestiv)...Seven days, the sacral lie, the last day’s been sacrificedOn judgement day heaven comes done to reveal the lieThe curse is not a lie, this knowledge is truthThe one we adore will never return...
"Visul imaginatiei" sau "Imaginatia visului"...Colosal...
Amintirile frumoase despre zona aceea de tara, numita Oltenia (jud. Olt, Gorj, etc.) mi-au fost definitiv “intarite” intr-o trecere scurta prin locuri legate de spiritul lui Brancusi, Tudor din Vladimiri si nu numai…Tg. Jiu, ora 22: constat cu uimire ca exista un bancomat ING! Incredibil! Binecuvantati sa fie primarul, prefectul si alte autoritati loco pt. frumoasa initiativa! Exista chiar si PECO, nu ma asteptam; mai mult, baietzelul dejurnai m-a avertizat ca inghetata nu mai au decat sortimentul “Din Vara”…”Buna si asta”... daca tot am gasit benzina si bancomat...Ajung in zona faimoaselor sculpturi. In fata “portii” se giugiuleau 2 romi…Asta e, tineretea bat-o vina… Cat despre imaginatia (visului) si fantezia localnicilor in alegerea “stilurilor arhitecturale”, combinatiilor de colori, dar mai ales onomasticii edificiilor cu pricina, fara comentarii! Alte obiective turistice din Zona Tg Jiu si zonele vecine le puteti admira in fotografiile alaturate. Enjoy the landscape!
Seabound, o trupa care puncteaza corect: alienare, colosi de beton, computere...restul e tacere
Do you need a Painkiller?...I really DO need one!
Constituiti in 1970, Birmingham, Anglia, Judas Priest in prezent in structura Glenn Tipton (chitara), K.K.Downing (chitara), Ian Hill (bass), Scott Travis (tobe), Rob Halford (voce), dupa peste 30 de ani de cariera, cu cca. 20 albume lansate live+studio+best-of, “aterizeaza” pe 11 iulie la B'estfest Aftershock, impreuna cu harnasamentul din dotare: tinte, piele, lanturi, piercing, motociclete si tot ce inseamna filosofia JUDAS PRIEST, adica un show exceptional de heavy metal.Info: Organizat de Emag!c Entertainment, B'estfest 2008 va avea loc în aer liber, în cadrul complexului Romexpo, în zilele de 4, 5, 6, respectiv 11 iulie.Biletele pentru ziua de 11 iulie, costa 75 lei în pre-sale. Ca şi abonamentele pe trei zile (240 lei), biletele pentru Aftershock vor fi disponibile pe www.myticket.ro şi în reţeaua Diverta. În ziua evenimentului, la intrarea în spaţiul de festival, biletele pentru ziua de 11 iulie vor costa 90 lei. la
Vacanta!!Dupa cateva luni de munca urmeaza o scurta si binemeritata vacanta! Deci o saptamana in care ma pot scula in voie la 5.50, ca deh, s-a format reflexul...De ce spun "in voie"? Pentru ca o sa fiu linistita ca daca cumva, din cauza nesomnului o sa am nevoie de o masa pe care sa-mi pun capul, o sa am mai mult decat atat...o sa am un pat! Apoi o sa stau in casa cat vreau eu...btw: mie imi place sa stau in casa, sa ma uit pe geam, sa iau carti de genul "Sfidarea mondiala" sau "GREATA" si sa ma prefac ca le citesc...a nu-stiu-cata-oara :))))Apoi mai am un obicei: ma uit la fotografii; o sa stau pe net, o sa citesc bloguri, o sa ma duc sa platesc amenda la biblioteca penca nu dusei cartile la timp...in fine, mai vedem. Cat despre "datoriile" mele fata de viata asta si oamenii ei, am sa uit...macar pentru 5 zile...
Tiparita cu binecuvantarea PS Dr. Daniil Stoenescu, Episcop Loctiitor de Varset, cartea Parintelui Arsenie, stalp al ortodoxiei romanesti, e pentru sufletul cititorului obosit sau flamand, suparat, bolnav, trist sau singur. Lucrarea este o culegere de 137 predici de duminica, meditatii evanghelice, cuvinte duhovnicesti in spirit filocalic si ne prezinta grafia in original a Parintelui (un scris miniatural dar inconfundabil, ce s-a nascut in chiliile de la Sambata sau de la Prislop intre anii 1946-1950)Spre "Cuvintele Vii" sa ne indreptam ochii si sufletul atunci cand, in "timpuri ce si-au iesit demult din matca", cautam in zadar linistea, iubirea, puritatea si lumina.Vesnica recunostinta Parintelui Arsenie Boca!
Ma bucur sa constat ca exista locuri in care animalele sunt respectate... ;)
Daca imi amintesc corect, m-am amuzat cand profesoara de psihologia familiei, Doamna Stoltz, preferata mea alaturi de Doamna Tinca Cretu, ne-a spus ca tindem sa ne alegem partenerii de viata, prietenii, amicii, etc... asemanatori parintilor, mergand atat de departe incat vrem ca si numele sa fie acelasi…Am inchis ochii si-am inceput sa ma gandesc la niste nume… hahaha! Se poate…Deci, atentie! Daca pe mama o cheama Maria, Ana, Niculina, etc... sa va asteptati sa aveti alaturi o Marie, Ana, Nicoleta… Sau un Florin, Valentin, Valeriu… dupa caz :)Al naibii Freud asta!
Noi abia incepem sa descoperim Ikea; conceptul este unul muuuult mai subtil si "eclectic-epicurian-ezoteric" (!!??)...adica, sa zic asa mai direct, un concept complex dom'le. Dupa ce ne-au convins ca diada mancarea printre ceva mobile e mai gustoasa,, iata ce tehnici de promovare aplica in tarile mai aproape de nord...nota: in poza e o cabina dintr-o buda de la IKEA (pe dinauntru, precizez)...de dame...in care antreprenorii amintiti isi promoveaza "becurile economice".De ce la buda sa promovezi becuri?Daca la buda, de ce becurile economice neaparat?Da' de ce la buda de duamne, ca la aia de barbati m-am interesant..nu era reclama la becuri economice!A naibii psihologia suedezilor dom'le! :)
Eu nu va ametesc cu stiri "cum ca" vine/nu vine Metallica sau kish, cum face unii din "blogurile concurentei" :) Io va zic clar unde, cine si ce canta...Uite de ex. la astia doi nush ce vor de la sufletul meu...da' in fine, isi face omu' meseria; in rest pot sa va zic ca au cafea buna unde canta zinghersii astia doi...undeva prin nord vestul tarii... :)Duamna guresa vad ca incape in promotional, misteru' mi se pare ca vrea sa iasa; treaba lor. Deci, cafeneaua Nostalgia, unde canta The Ghost da? Multumiti de prezentarea trupei? Pai se compara cu anunturile de genul "Metallica in Romania" sau bla, bla...Pofta buna!Azi e frig...dar e soare! Neata! Enjoy the music! ;)
Mi-adusei aminte ca anul trecut, prin vara, in Grecia, in restaurantul in care luam masa era o atentionare mare, sa vada tot..."romanul"! Textul era ceva de genul "Nu luati mancare in camera. In caz contrar platiti o amenda de 6 Euro"... Nedumerirea mea vine de la 2 chestiuni:- pai de ce era numai in romana ca erau tot felul de natii si colori pe-acolo?- de ce musai 6 oiro? sau de ce anume 6 oiros?Nu se specifica nimic in legatura cu cantitatea de mancare pe care un eventual "neascultator" ar lua-o. Adica eu platesc 6 euro si daca plec cu un mar si-un bombon si tot 6 euro daca plec cu o sacosa de friptane? Da' daca plec c-un castron de oase pentru catzaua mea? Da' daca nu ma duc in camera?...Apoi nu se specifica nimic in legatura cu camera: a cui camera, din care hotel?...ca io nu luam masa la acelasi hotel in care dormeam, etc...Daca-i asa, in cazul asta io cred ca am gresit ca n-am platit amenzile-alea... :))
iar astia canta ceea ce se numeste electro-dark..nu va bucurati tot la industrial, ebm, gotik ii gasiti!!! :)) Piesa e reletiv noua, prima auditie azi; cel putin pentru mine...Enjoy!
Am inceput sa am din ce in ce mai des sentimentul de deja-vu...categoric nu am citit stirea in alta parte; in plus newsletteru' de la Go4iT imi e aproape suficient si impreuna cu unul de la stiri_IT imi e chiar ok...Ceea ce nu-mi da pace este acest deja-vu...De unde provine? Sa fi visat oare ca Gates coboara garda? Pai de ce sa visez d-astea? Lumea-i plina de lucruri frumoase pe care le poti visa... :)Bietul Freud...Tot el sa ma scoata din impasul asta? Pe mine sau pe Gates?! :))Magule tu ce zici de treaba asta; te-a luat inca o data pe nepregatite, ca zapada pe autoritati...??!! :))
Din cate-mi amintesc am fost bombardati cu mesaje cum ca ni s-a marit dobanda la banutii pe care ii punem pe card, cat de putini ar fi ei,remember? La momentul ala eram foarte preocupata cu altele, sa-mi recuperez cardul dintr-un bancomat asa ca awaitING dupa un tehnician care n-a mai venit nici dupa o ora, nici dupa 2, nici dupa 3...ce sa-i faci? O fi venit cu trenu' si din Basarb e de mers, mai ales daca vine pe jos pana-n Calea Victoryei, eh...Noi sa fim sanatosi...Dar ca s-au marit comisioanele am aflat ieri...din curiozitate...intr-un selfmat....asteptand sa se elibereze...te mai uiti la un mobilier, mai arunci ochii pe-un promotional, etc...Voi ati aflat? Nu-i nimic, aflati acum...Mi-a stricat toata ziua! Huo!
Sa-i zicem clipul de vikend, pana nu ma resetez iar pe "d-alea black".. :)

References: In fine
In fine
In fine
in fine
In fine
in fine
in fine